burgasdotpro/wikipedia huggingface dataset:
Lucia z Lammermooru

Lucia z Lammermooru ("Lucia di Lammermoor") je opera v troch dejstvách, ktorú zložil Gaetano Donizetti. Premiéra sa konala 26. septembra 1835 v Teatro San Carlo v Neapole. V roku 1839 bola vytvorená jej francúzska verzia ("Lucie de Lammermoor"), ktorá mala premiéru 6. augusta v Théâtre de la Renaissance v Paríži. Libreto napísal Salvatore Cammarano podľa anglického románu Sira Waltera Scotta "The Bride of Lammermoor". Francúzsku verziu libreta pripravili Alphonse Royer a Gustave Vaëz. Opera je najúspešnejšou autorovou tragickou operou a jedným z najkrajších diel z obdobia bel canta (čo je veľmi ťažká vokálna technika). Vďaka tejto opere získal Donizetti miesto profesora na kráľovskom konzervatóriu v Neapole.
Obsah.
"(prvá, talianska verzia)" Dej sa odohráva v Škótsku v 17. storočí.
I. dejstvo.
Lord Ashton chce zosobášiť svoju sestru Luciu s vplyvným lordom Arturom, aby tým získal pre rodinu priazeň dvora. Dozvedá sa však, že Lucia je zaľúbená do Edgarda di Ravenswooda, ktorý je posledným potomkom znepriatelenej rodiny, ktorú Asthonovci kedysi obrali o majetok.
Lucia sa stretáva s Edgardom v záhrade. Edgardo musí odcestovať do Francúzska s tajným poslaním a predtým by rád poprosil Asthona o zmierenie a o Luciinu ruku. Lucia ho však odhovorí od tohto úmyslu, lebo tuší, že by to nedopadlo dobre. Prisahá však Edgardovi vernosť, kým sa nevráti.
II. dejstvo.
Edgardo je už preč niekoľko mesiacov a jeho listy zachytil pre Ashtona Normanno (veliteľ stráže). Namiesto nich Ashton postrčí Lucii falzifikát, ktorý poukazuje na Edgardovu neveru. Takto presvedčí Luciu, aby súhlasila so sobášom s lordom Arthurom.
Pripraví sa svadba a Lucia rezignovane podpisuje svadobnú zmluvu. V tom prichádza Edgardo, ktorý s prekvapením zisťuje situáciu. Netušiac o Ashtonových intrigách zo všetkého viní Luciu, ktorá sa psychicky zrúti. Edgardo vyzýva Ashtona na súboj. 
III. dejstvo.
Luciin vychovávateľ Raimondo odhaľuje strašnú správu: Lucia sa pomiatla a lorda Arthura zapichla nožom pri svadobnom lôžku. Bláznivo volá Edgarda.
Edgardo čaká na Ashtona. Namiesto neho prichádzajú svadobní hostia a rozprávajú mu, čo sa stalo. Potom prichádza Raimondo so správou, že už aj Lucia je mŕtva. Nešťastný Edgardo si taktiež berie život.
Infrared Data Association

Infrared Data Association (skr. IrDA) je organizácia, ktorá definuje štandardy komunikačných protokolov na prenos dát na krátku vzdialenosť prostredníctvom infračerveného žiarenia. Štandardy sa potom takisto označujú skratkou IrDA. 
Tieto štandardy sa používajú na tzv. osobné siete (PAN), na komunikáciu s mobilnými telefónmi, palmtopy a pod. Komunikácia pomocou IrDA vyžaduje medzi komunikujúcimi priamu viditeľnosť, má veľmi obmedzený dosah (asi 1 meter) a pomerne nízku prenosovú rýchlosť (2,4 kbit/s až 16 Mbit/s).
Ekuména (geografia)

Ekuména (z gréc. "oikos" - obydlie, prípadne "oikoumene" - "spoločný dom") je obývaná časť súše, niekedy len významnejšie obývaná časť súše. Doslova znamená "obývaný" alebo "celý známy" svet.
V helenizme počas Alexandra Veľkého znamená "Oikoumene" známu, obývanú časť sveta, niekedy iba svet obývaný Grékmi, teda vynímajúc svet obývaný barbarmi.
Behaviorálna geografia

Behaviorálna geografia (angl. "behavioural geography") alebo geografia časovo-priestorového správania človeka a správania v časopriestore sa sa začala rozvíjať v 60-tych rokoch 20. storočia. Vyvinula sa v relatívne samostatnú vetvu (subdisciplínu) humánnej geografie. Bola výrazne ovplyvnená spoluprácou s psychológiou, sociológiou, teóriou marketingu a ďalšími vedami o spoločnosti a človeku. Zaoberá sa prejavmi správania sa ľudí v priestore a vnímaním priestoru jednotlivcami a skupinami ľudí.
Behaviorálni geografi sa zameriavajú na kognitívne procesy podčiarkujúc priestorové dôvody, rozhodovanie a správanie sa.
Ako príklady otázok a tém, ktorým sa venuje: „vnímanie rizík v území“ (povodne, zemetrasenia, vulkanizmus…) „mentálne mapy“ (napríklad odlišné vnímanie lokalít a regiónov v území štátu, regiónu, krajiny), „obraz o tom drhuhom“ (vnímanie sa obyvateľstva v pohraničí navzájom), atď.
Prvé práce s témami z behaviorálnej geografie sa na Slovensku objavili na Katedre regionálnej geografie PrírF UK v Bratislave v 70-tych rokoch 20. storočia (V. Ira, J. Paulov a O. Bašovský). V ostatných desaťročiach sa na Slovensku behaviorálnej geografii venovali najmä Vladimír Ira a Daniel Kollár (obaja v Geografickom ústave SAV) a František Križan (na Prírodovedeckej fakulte UK v Bratislave). Z českých geografov sú to najmä Dušan Drbohlav a Jana Spilková z Karlovej univerzity v Prahe a Tadeusz Siwek z Ostravskej Univerzity v Ostrave. Niektoré podobne orientované práce publikujú aj súčasní slovenskí psychológovia, sociológovia a environmentalisti.
Wilhelm von Leeb

Wilhelm Ritter von Leeb (* 5. september 1876 Landsberg am Lech, Bavorsko, Nemecko – † 29. apríl 1956, Füssen, Nemecko) bol nemecký poľný maršal na začiatku druhej svetovej vojny.
Život.
Kariéra v armáde.
Narodil sa v meste Landsberg am Lech ako Wilhelm Leeb, roku 1895 vstúpil do bavorskej armády ako dôstojnícky kadet. Pôsobil ako dôstojník delostrelectva, slúžil v Číne počas povstania Boxerov. Neskôr v rokoch 1907 - 1909 navštevoval Mníchovskú vojenskú akadémiu a následne v rokoch 1909 - 1911 slúžil ako dôstojník generálneho štábu v Berlíne. Bol povýšený do hodnosti kapitán a do roku 1913 slúžil ako veliteľ delostreleckej batérie bavorského 10. poľného delostreleckého pluku v Erlangene.
Pred začiatkom prvej svetovej vojny pracoval v generálnom štábe bavorského prvého armádneho zboru. Cez vojnu bojoval v rámci 11. pechotnej divízie. Po povýšení do hodnosti majora, bol v lete 1916 prevelený na východný front. Nasledujúceho roku sa dostal do štábu korunného princa Rupprechta Bavorského. Za svoje vojenské úspechy bol Leeb vyznamenaný radom Maxa-Josefa, čo bolo jedno z najvyšších bavorských vyznamenaní, oprávňovalo ho to používať pri mene titul Ritter (rytier).
Po vojne von Leeb zostal v Freikorpse. V roku 1923 sa zúčastnil na potlačení nacistického pivného puča. Neskôr velil Skupinového veliteľstva 7. Dosiahol hodnosti generál-poručíka. Vo februári 1938 odišiel na protest proti Fritschovej afére z armády. 
Už v septembri ho však Hitler povolal späť, aby bol postavený do veliteľstva vojsk, ktoré obsadzovali Sudety. Od leta 1939 stál na čele Skupiny armád C, ktorá mala kryť západný front, zatiaľ čo prebiehal útoku na Poľsko. Počas útoku na Francúzsko jeho skupina armád úspešne prerazila cez Maginotovu líniu. Za tento úspech bol v lete 1940 povýšený na poľného maršala a bol mu udelený Rytiersky kríž. Na jar 1941 bol poverený vedením Skupiny armád Sever, pri útoku na ZSSR. Jeho skupina armád mala za úlohu postupovať Pobaltskými krajinami, zaistiť všetky prístavy, obsadiť Leningrad a podľa možnosti dosiahnuť Archangeľsk. Najprv sa mu síce podarilo postúpiť až , no pred Leningradom bol zastavený silným odporom. Od októbra do decembra viedol ťažké boje o Tichvin. V dôsledku silných protiútokov sovietskych vojsk vedených Kirillom Mereckovom nemohol zasiahnuť do bojov o Moskvu. Nemci stratili celkovo asi 45 000 vojakov a nepodarilo sa im ani dobyť Leningrad. Von Leebovi sa ako predstaviteľovi starej školy nepáčilo, že do jeho práce neustále zasahuje Hitler. V januári 1942 ho preto požiadal o uvoľnenie z funkcie. Hitler tento návrh okamžite prijal a nahradil ho Georgom von Küchlerom.
Vzťahy s nacistami.
Po odchode z funkcie žil na dôchodku. Prijal vysoký peňažný dar k svojim 65. narodeninám. Nechal sa zobrazovať propagandou. Ihneď po atentáte na Hitlera, mu poslal ubezpečenie o svojej lojalite. Vojnovým súdom v Norimbergu bol po vojne odsúdený na tri roky väzenia, ale kvôli tomu, že dlhší čas strávil vo väzbe, bol prepustený. Dožil v tichosti so svojou rodinou. Zomrel v meste Füssen 29. apríla 1956.
Paul Wekesa

Paul Wekesa (* 2. júl 1967, Nairobi, Keňa) je bývalý kenský profesionálny tenista. Počas svojej kariéry vyhral 3 turnaje ATP vo štvorhre.
Albert Saský

Albert Saský môže byť:
Jim Grabb

Jim Grabb (* 14. apríl 1964, Tucson, Arizona, USA) je bývalý americký profesionálny tenista. Počas svojej kariéry vyhral 2 turnaje ATP v dvojhre a 23 turnajov vo štvorhre.
Ibidem

Ibidem (skratka "ibd." alebo "ib.", zriedkavo "ibid."; po latinsky "na rovnakom mieste", "tamže", "tamtiež") alebo tamže alebo tamtiež je výraz, ktorý sa v odborných textoch používa vo význame "vo vyššie spomenutom/-tej texte/knihe/zdroji", teda na dodanie poznámky, citácie alebo odkazu na zdroj, ktorý bol spomenutý v predchádzajúcej poznámke alebo texte. Latinská podoba sa používa bežne v právnickej citácii, slovenská v iných textoch.
Richey Reneberg

Richey Reneberg (* 5. október 1965, Phoenix, Arizona, USA) je bývalý americký profesionálny tenista. Počas svojej kariéry vyhral 3 turnaje ATP v dvojhre a 19 turnajov vo štvorhre.
Tamže

Tamže alebo tamtiež môže znamenať:
Non-player character

NPC () je postava v RPG hrách, ktorú nemôže ovládať hráč, ale pohybuje sa sama a väčšinou hráčovi poskytuje služby (obchod, tréning...) za ktoré musí zaplatiť, alebo zadáva hráčovi rozličné úlohy. Pojem NPC sa rozšíril hlavne vďaka MMORPG hrám, kde sa rozlišuje, či danú postavu ovláda hráč či systém.
Joey Tempest

Joey Tempest (* 19. august 1963) je spevák, účinkujúci v švédskej skupine Europe. Od roku 1993 do roku 2003 účinkujúci ako sólový spevák. Joey Tempest sa narodil v meste Upplands Väsby vo Švédsku.
Pilcaniyeu (department)

Department Pilcaniyeu leží na západe provincie Rio Negro na juhu Argentíny a je jeden z 13 departmentov provincie.
Na severe hraničí na s provinciou Neuquén, na východe s departmentmi El Cuy a Veinticinco de Mayo, na juhu s departmentom Ñorquincó a na západe s departmentom Bariloche.
Jim Pugh

Jim Pugh (* 5. február 1964, Burbank, Kalifornia, USA) je bývalý americký profesionálny tenista. Počas svojej kariéry vyhral 1 turnaj ATP v dvojhre a 22 turnajov vo štvorhre.
Francisco Montana

Francisco Montana (* 5. november 1969, Miami, Florida, USA) je bývalý americký profesionálny tenista. Počas svojej kariéry vyhral 10 turnajov ATP vo štvorhre.
Shelby Cannon

Shelby Cannon (* 19. august 1966, Hattiesburg, Mississippi, USA) je bývalý americký profesionálny tenista. Počas svojej kariéry vyhral 3 turnajov ATP vo štvorhre.
Alfonso Mora

Alfonso Mora (* 23. máj 1964, Washington, USA) je bývalý venezuelský profesionálny tenista. Počas svojej kariéry vyhral 2 turnaje ATP vo štvorhre.
Konská železnica

Konská železnica je druh dopravy vykonávaný po železnici (dráhe), použitím sily koní. V histórii šlo o obvyklý podtyp animálnej železnice.
Konské dráhy na Slovensku.
Konská železnica (tzv. koňka) sa na Slovensku využívala prevažne v 19. a na začiatku 20. storočia. Väčšina mala vzhľadom na relatívne nízku výkonnosť koní len miestny charakter.
Miestne konské dráhy.
Prvýkrát na Slovensku sa konská železnica (a koľajová doprava vôbec) v mestskej hromadnej doprave začala využívať v roku 1891 v Košiciach. Niekoľko konských železníc bolo vybudovaných aj v horských oblastiach ťažby dreva a nerastov.
Medzimestská konská železnica Bratislava – Trnava - Sereď.
Po vynájdení parného stroja boli vo svete postavené prvé železnice a železničné stanice, nechcelo ani Rakúsko-Uhorsko zaostávať a začalo s výstavbou. V roku 1836 sa stretlo sedemnásť grófov, statkárov a obchodníkov aby založili spoločnosť, ktorá postaví železnicu z Bratislavy do Trnavy. Prvá konská železnica na Slovensku bola sprevádzkovaná v roku 1840 a viedla z Bratislavy do Svätého Jura, do roku 1846 bola predĺžená cez Trnavu až po Sereď. Prevádzka na nej bola zastavená v roku 1872.
Stanica konskej železnice v Bratislave.
Budova Prvej konskej železnice – jedinečný historický objekt hlavného mesta SR – stojí dodnes na križovatke ulíc Krížnej a Legionárskej. Postavená bola v rokoch 1836 – 1840. Budova je jedným z najstarších objektov v tejto časti mesta. Architektonicky je vyriešená ako hlavová stanica, vzorom pri jej stavbe bola palácová architektúra. Keďže tieto budovy sa väčšinou vo svete nezachovali, má právo nosiť meno "Prešporská rarita" ako ju v tých časoch nazývali. Budova bola následkom viacerých zmien vlastníkov dlhšiu dobu spustnutá a ošarpaná, dokonca ju chceli dať zbúrať. Počas prestavby okolitej križovatky sa s ňou nerátalo, a preto boli dokonca do budovy navŕtané aj otvory na nálože na odstrel. Na poslednú chvíľu sa budovu podarilo zachrániť, keď ju odkúpil Hydrostav, a začal s jej opravou. Následne v budove dlho prevádzkovala spoločnosť svoj klub. Dnes budova slúži na svadobné obrady, čo ale ide do rozporu s historickým účelom budovy.
Začiatkom roku 2018 prebehla na budovu verejná obchodná súťaž, ktorá mala určiť jej budúce využitie. Po neúspechu, kedy sa do súťaže nik neprihlásil, sa zvažuje poskytnutie budovy pre niektoré z občianskych združení alebo zriadenie komunitného centra.
Byron Talbot

Byron Talbot (* 15. september 1964, Johannesburg, Južná Afrika) je bývalý juhoafrický profesionálny tenista. Počas svojej kariéry vyhral 7 turnajov ATP vo štvorhre.
Matt Lucena

Matt Lucena (* 4. august 1969, Chico, Kalifornia, USA) je bývalý americký profesionálny tenista. Počas svojej kariéry vyhral 1 turnaj ATP vo štvorhre.
Bill Behrens

Bill Behrens (* 26. jún 1970, Pasadena, Kalifornia, USA) je bývalý americký profesionálny tenista. Počas svojej kariéry vyhral 1 turnaj ATP vo štvorhre.
Gymnázium Karla Sladkovského

Gymnázium Karla Sladkovského je jedna z najstarších stredných škôl v Prahe v Česku sídliacia v novorenesančnej budove na Sladkovského nám. 8 na Žižkove. Výuka na škole začala 20. septembra 1897, keď ešte v provizórnych priestoroch žižkovskej radnice na Havlíčkovom námestí boli otvorené prvé dve triedy reálky Žižkov. O dva roky neskôr bola slávnostne otvorená budova na Sladkovského námestí postavená na náklady obecného úradu za 250 000 zlatých pod vedením architekta Jindřicha Motejla. Počas nasledujúcich rokov sa počet žiakov reálky zvyšoval, až dosiahol plného stavu - 500 žiakov v 14 triedach. Počas prvej i druhej svetovej vojny stratila škola niekoľko svojich žiakov, absolventov i učiteľov – v roku 1943 bola štruktúra školy zmenená zo sedemročnej reálky na osemročné gymnázium. Po komunistickom prevrate v roku 1948 bol status školy niekoľkokrát zmenený, až v roku 1994 prešiel späť k osemročnému režimu.
Z významných osobností na gymnáziu pôsobili napríklad Antonín Svojsík, ktorý tu založil prvý junácky oddiel v Čechách, či neskorší predseda Českej národnej rady v roku 1945 dr. Albert Pražák a ďalší. Práve kvôli vysokej úrovni výuky i množstvu známych absolventov, sa tomuto gymnáziu hovorilo "Žižkovská sorbona". 
Absolventi.
Medzi absolventov tejto školy patria napríklad:
Gymnázium Českolipská

Gymnázium Českolipská (oficiálne Gymnázium, Praha 9, Českolipská 373) je osemročné a štvorročné gymnázium, ktoré sa nachádza na Prahe 9 - Proseku v Česku. Vzniklo v roku 1994. V súčasnosti na ňom študuje okolo 700 študentov. Zriaďovateľom školy je hlavné mesto Praha.
Merenptah

Merenptah alebo Merneptah alebo Menepthah bol 4. faraón 19. dynastie Novej ríše, trinásty syn faraóna Ramesseho II. Merenptah vykonal počas svojej vlády niekoľko vojenských výprav. Je známy hlavne vďaka svojim vojnám s Líbyjcami a konfliktom s tzv. morskými národmi. Nechal popísať známu víťaznú stélu, v ktorej sa medzi menami rozličných cudzích národov spomína aj národ , ktorý mal byť podľa stély vyhubený. Toto miesto je všeobecne považované za prvú zmienku o Izraelitoch. Panoval od konca júla alebo začiatku augusta 1213 do 2. mája 1203 pred Kr. Merenptah bol štvrté dieťa kráľovnej Isetnofret, druhej ženy Rammeseho II. Neskôr sa oženil s kráľovnou Isetnofret, ktorá bola pravdepodobne jeho sestra, nesúca meno svojej matky. 
Vláda.
Merenphat bol už postarší muž, keď nastúpil na trón, mal už približne 60, ak nie 70 rokov. Premiestnil hlavné mesto z Piramesse (Pi-Ramesse), hlavného mesta jeho otca späť do Memphisu, kde nechal postaviť kráľovský palác vedľa chrámu boha Ptaha. Palác vykopalo Múzeum archeológie a antropológie Pennsylvánskej univerzity v roku 1915 vedené Clarencom Fischerom.
Merenptahovým nástupcom sa stal Sethi II., ktorý bol synom kráľovnej Isisnofret. Amenmesse (jeho súper), ktorý bol buď synom Merenptaha a Tachal, alebo (čo je menej pravdepodobné) synom Ramesseho II., ktorý sa zmocnil Horného Egypta a Kúšom uprostred jeho panovania. Sethimu sa podarilo obnoviť svoju zvrchovanosť nad Thébami v piatom roku vlády, keď Amenmesseho porazil.
Svätý Šimon

Svätý Šimon môže byť:
Pamela Lyndon Travers

Pamela Lyndon Travers, vlastným menom "Helen Lyndon Goffová", (* 9. august 1899, Maryborough, Austrália - † 23. apríl 1996, Londýn, Spojené kráľovstvo) bola austrálska spisovateľka žijúca v Anglicku, autorka kníh o Mary Poppins.
Životopis.
Narodila sa v Austrálii, vyrastala na cukrovej plantáži v Mayboorought spolu so svojimi dvomi sestrami. Jej otec Travers Robert Goff bol bankový manažéro, matka sa volala Margaret Agness. Detstvo strávila v Austrálii.
Do svojich 20 rokov pracovala ako herečka, tanečníčka a spisovateľka v rodnej Austrálii. Dychtila vidieť svet, odcestovala do Dublinu, kde sa spriatelila s írskym básnikom Geoegom Russelom. Chvíľu žila v Írsku, Londýne, cestovala aj do USA. Počas rekonvalescencie z vážnej choroby v roku 1934 napísala knihu "Mary Poppins". Pred jej vydaním prijala meno P. L. Travers.. 
Napísala osem knižiek o Mary Poppinsovej. V roku 1977 získala vyznamenanie za literárne dielo OBE (Officer of the Order of the British Empire).
Zomrela v Londýne vo veku 96 rokov.
Judáš

Judáš je židovské mužské meno. Vzniklo prekladom hebrejského mena Jehuda (יהודה) (poslovenč. Júda) do gréčtiny (Ἲουδας). Osoby s týmto menom sú známe hlavne z židovských dejín neskorej antiky, z Nového zákona a z dejín kresťanstva. 
Judáš môže byť:
Christo Van Rensburg

Christo Van Rensburg (* 23. október 1962, Uitenhage, Južná Afrika) je bývalý juhoafrický profesionálny tenista. Počas svojej kariéry vyhral 2 turnaje ATP v dvojhre a 20 turnajov vo štvorhre.
Laurie Warder

Laurie Warder (* 23. október 1962, Sydney, Austrália) je bývalý austrálsky profesionálny tenista. Počas svojej kariéry vyhral 12 turnajov ATP vo štvorhre.
Christoph Willibald Gluck

Christoph Willibald Gluck (* 2. júl 1714, Erasbach, Nemecko - † 15. november 1787, Viedeň, Rakúsko) bol nemecký hudobný skladateľ a reformátor opernej tvorby.
Gluck bol predstaviteľom raného klasicizmu 1740 až 1770.
Hoci Gluck spočiatku komponoval opery podľa strnulého talianskeho vzoru (do roku 1762 vytvoril asi 100 takýchto diel), napriek tomu však pochopil, ovplyvnený myšlienkami talianskeho libretistu Raniera de Calzabigiho, že hlavným zmyslom opery má byť hudobný výraz, dramatický dej a divadelná akcia, a nielen čisto efektný spev. Opera "Orfeus a Eurydika" bolo prvé Gluckovo dielo, v ktorom uskutočnil Calzabigiho podnety.
Gluck mal zaujímavý život, ktorý bol spojený aj s českým prostredím. Hoci sa narodil v Nemecku, už od detských liet striedal rôzne miesta pobytu v Čechách podľa toho, na ktorom šľachtickom panstve pôsobil jeho otec ako lesník. Po gymnáziu v Chomutove študoval v Prahe filozofiu a hudbu od Bohuslava Matěja Černohorského. Až roku 1784 sa stal kapelníkom dvornej opery vo Viedni, odkiaľ podnikal umelecké cesty najmä do Talianska, Francúzska a Veľkej Británie. V tom čase už bol Gluck váženou umeleckou osobnosťou. Hoci niekedy komponoval aj balety a sonáty, zostal prevažne operným skladateľom.
Orfeovskou operou začatá reforma - a jej pozitívny ohlas vo Viedni a v Paríži - inšpirovala skladateľa ku komponovaniu ďalších opier, v ktorých sa prehĺbil ideál skutočnej hudobnej drámy. Sú to prevažne tragické opery na antické námety: "Alceste, Ifigénia v Aulide, Ifigénia v Tauride, Armida", ktoré do značnej miery ovplyvnili budúci vývoj tohto žánru u Mozarta a Wagnera.
Azeroth

Azeroth je Zemi podobný fiktívny svet vyskytujúci sa v sérii počítačových hier "Warcraft". V Azerothe sa odohráva väčšina príbehu Warcraftu.
Rozdelenie Azerothu.
Azeroth je rozdelený na päť hlavných kontinentov:
Eastern Kingdoms.
Eastern Kingdoms "(Východné Kráľovstvá)" je kontinent nachádzajúci sa na východe. Vyrástli na ňom kráľovstvá Quel'Thalas, Lordaeron, Gilneas, Alterac, Dalaran, Stromgarde (bývalý Strom), Kul'Tiras, Khaz'Modan a Azeroth. Eastern Kingdoms je domovinou rozličných druhov, ako sú ľudia, Trollovia, Trpaslíci, Gnómovia, Vysokí Elfovia (pôvodom sú z Kalimdoru), Goblini a Murloci.
Kalimdor.
Kalimdor alebo "Zem večného svitu hviezd" je kontinent nachadzajúci sa na západe. Dlhý čas o ňom obyvatelia Eastern Kingdoms netušili až do začiatku tretej vojny, keď tajomný prorok "Medivh" neposlal časť ľudského národa Lordaeronu a taktiež Orkskú Hordu na západ. Orkovia sa rýchlo usadili v ich novom kráľovstve Durotar. 
Na severe kontinentu sa nachádza svätá hora Hyjal, kde v priľahlých temných lesoch sídlili Furbolgovia a až donedávna Noční Elfovia. V Centrálnom Kalimdore sa nachádzajú pustinaté a stepové krajiny, ktoré sú domovom dvoch súperiacich rás - Taurenov a Kentaurov. Taktiež tu v hojnom počte žijú Quillboary a veľké potvory Kodo. V južnej časti kontinentu sú ako aj dažďové lesy, tak aj púšte. Na severozápad od Kalimdoru je nový strom sveta Teldrassil a ostrovy, kde pristáli Draeneiovia.
Northrend.
Northrend, ináč nazývaný aj "Strecha sveta", je kontinent ležiaci na severe Azerothu. Je to najmenší z kontinentov a ma polárne podnebie. Na Northrende pristál Ľadový trón, v ktorom bol uveznený Ner'zhul, Kráľ Lichov, ktorý začal šíriť mor nesmrti. Čoskoro si podrobil celý Northrend a v jeho službách boli nemŕtvi ľudia a Nerubiáni, národ tvorov podobných pavúkom, ktorí nedokázali odporovať Pohrome. Medzi domorodé obyvateľstvo patria aj wendigovia, tuskeni (podobný mrožom, mierny rybáry) a rôzne baranom podobné tvory.
Depresy

Depresy je slovenská deathmetalová skupina z Trenčína. Hrá temnú atmosférickú deathmetalovú hudbu, ktorú členovia označujú pseudonymom 'mystic occult death'. Ich hudba obsahuje pestrú klávesovú mystiku, technické, temné, melodické a hlavne originálne gitarové a basové pasáže, striedajúci sa growl a scream vokál a dynamické bicie. Literárna sféra skupiny je extra originálna, texty sú prevažne o záležitostiach na rozhraní života a smrti, mágii a temnote.
Všeobecne sú Depresy považovaní za špičku slovenskej undergroundovej hudby v oblasti death metalu a sú známi nielen doma, ale i vo svete. Skupina absolvovala niekoľko turné (napr. so skupinami Vader, Night In Gales, Immured, Krabathor, Root, Consolation a pod.) a zúčastnili sa aj všetkých dôležitých festivalov v Česku a na Slovensku (napr. Brutal Assault, Nuclear Storm, Festering Blood). Skupina dlhodobo nahráva u hudobného vydavateľa Shindy records.
História.
Skupina vznikla okolo roku 1991. Prvé roky fungovania vyformovali pevné jadro kapely a kapela pilne hrala a trénovala skladby, ktoré zaznamenala na troch demách, ktoré vyšli v rokoch 1992, 1993 a 1995. Skladby boli nahrávané v štúdiu Exponent, ktorému ostali verní aj pri nahrávaní Ep-čka a dvoch albumov.
Quake 4

Quake 4 je akčná počítačová hra žánru FPS pre PC od firmy id Software, vyvinutá štúdiom Raven Software. Vydaná bola v roku 2005. Hra beží na engine hry Doom 3.
Príbeh.
Príbeh nadväzuje na staršieho predchodcu Quake II. Odohráva sa v budúcnosti, kedy je Zem napadnutá útočníkmi z vesmíru, rasou kyborgov, takzvanými Stroggmi. Stroggovia chcú vyčerpať všetky prírodné zdroje a z mŕtvych protivníkov vytvárajú svojich vojakov. Na ich domovskú planétu Stroggos je vedený hromadný útok zo Zeme. Matthew Kane, hlavný hrdina hry, je členom elitného komanda Rhino Squad. Počas hry sa zistí, že Stoggovia sú napojení na jeden systém, Nexus. Jedinou šancou je zničiť ho. Po niekoľkých pokusoch, ktoré zlyhali, bol Matthew chytený a prevezený do medicínskeho centra, kde mal byť premenený na Strogga. Nadopujú ho látkami zväčšujúcimi silu, odrežú mu končatiny a nahradia ich novými mechanickými, vďaka ktorým je rýchlejší. V poslednej fáze, keď mu majú aktivovať neuročip implantovaný do mozgu aby ho mohli na diaľku ovládať, je Matthew zachránený svojimi kolegami. Je to však nezvratný proces, a tak je jedinou nádejou Zeme, pretože strážny systém ho identifikuje ako Strogga. Po dlhej ceste sa Matthew dostane až k Nexu, zlikviduje jeho strážcu a následne aj Nexus. Zem je zachránená a Matthew sa vracia späť na základňu.
Zbrane.
Keďže sa hra odohráva v ďalekej budúcnosti, zbrane sú nereálne, majú futuristický design. Niektoré z nich sa ale podobajú na súčasné zbrane. Je ich možné postupne modifikovať. Sú to napríklad väčšie zásobníky, zameriavače, automatické navádzanie striel. Modifikovať ich môžu kolegovia z jednotky.
Constanța (župa)

Constanța je župa na juhovýchode Rumunska. Má rozlohu 7 071 km² a žije tu 715 151 obyvateľov. Sídlo župy je mesto Konstanca.
Jan Theuninck

Jan Theuninck (* 7. jún 1954, Zonnebeke, Belgicko) je belgický maliar a básnik.
Brutský potok

Brutský potok je potok v juhovýchodnej časti Podunajskej pahorkatiny, na území okresu Nové Zámky. Je to pravostranný prítok Blatnianskeho potoka, meria a je tokom IV. rádu.
Prameň.
Vzniká v Hronskej pahorkatine, v časti Hronská tabuľa, západne od obce Bruty, kde vyteká z malého rybníka v nadmorskej výške cca 
Opis toku.
Najprv tečie juhovýchodným smerom, napája ďalšie dva rybníky a preteká v blízkosti obce Bruty porastom lužného lesa. Následne preteká močaristým územím s trstinovým porastom, oblúkom sa stáča na severoseverovýchod a juhovýchodne od obce Bruty vteká v nadmorskej výške približne do vodnej nádrže Bruty.
Brașov (župa)

Brașov alebo Brašovská župa ) je župa v geografickom strede Rumunska. Má rozlohu 5 363 km² a žije tu 589 028 obyvateľov. Sídlo župy je mesto Brašov.
Bacău (župa)

Bacău je župa v Rumunsku. Má rozlohu 6 621 km² a žije tu 706 623 obyvateľov. Sídlom župy je mesto Bacău.
Hydina (vtáctvo)

Hydina je súhrnný názov viacerých druhov hospodárskych zvierat, ktoré slúžia na chov, patriacich do taxonomickej triedy vtákov, ktoré sa chovajú doma.
Kura domáca.
Pochádza pravdepodobne od divého predka nazývaného "Gallus gallus bankiva" z územia dnešnej Indie a Indonézie. Kvôli nízkemu generačnému intervalu patrí medzi popredných producentov mäsa. Nosivé hybridy sliepok sa využívajú pre produkciu vajec.
Perlička domáca.
Pochádza od "perličky štetcovitej", ktorá ešte stále žije v severnej Afrike. Produkuje hlavne mäso a vajcia. Môže sa spáriť s kurou domácou, ich potomstvo však nebude plodné.
Hus domáca.
Domáce husi pochádzajú od viacerých divých predkov z viacerých kontinentov (Európa, Ázia, Afrika a Amerika). Používa sa hlavne pre produkciu mäsa a peria, v minulosti tiež na produkciu pečienky.
Kačica domáca.
Predkom kačice domácej je "divá kačica", ktorá ešte stále žije v prírode. Chová sa pre produkciu mäsa a peria.
Morka domáca.
Divý predok morky, "morka divá", pochádza zo Severnej Ameriky. Morka domáca sa chová pre produkciu mäsa.
Holub domáci.
Pochádza od "holuba skalného", z oblasti juhozápadnej Ázie (oblasť blízkeho východu). Chová sa predovšetkým zo záľuby, ale aj pre produkciu kvalitného diétneho mäsa.
Bromid strieborný

Bromid strieborný (AgBr) je žltkastá kryštalická látka takmer nerozpustná vo vode, používaná (podobne ako aj iné halogenidy striebra) vo fotografickom priemysle.
V prírode sa vyskytuje ako minerál brómargyrit.
Príprava.
Bromid strieborný sa najčastejšie sa pripravuje reakciou dusičnanu strieborného s bromidom draselným:
Fyzikálne vlastnosti.
Na priamom slnečnom svetle sa bromid strieborný postupne rozkladá, čo sa prejavuje tmavnutím spočiatku kanárikovo žltej farby na šedú. Šedá farba je spôsobená vznikajúcim striebrom pri rozklade.
Rovnica rozkladu:
Krovina

Krovina môže byť:
Krovina (potok)

Krovina je potok v Podunajskej pahorkatine, na území okresu Nové Zámky. Je to ľavostranný prítok Paríža, má dĺžku 3,1 km a je tokom IV. rádu.
Pramení v podcelku Hronská pahorkatina, v časti Strekovské terasy, západne od obce Kamenín v nadmorskej výške približne 142 m n. m. Tečie výlučne juhovýchodným smerom cez intenzívne využívanú poľnohospodársku krajinu. Nepriberá žiadne prítoky. Severovýchodne od obce Ľubá ústi v nadmorskej výške 115,4 m n. m. do vodnej nádrže Kamenný most.
Live Earth

Live Earth je názov série koncertov, ktoré sa uskutočnili v sobotu 7. júla 2007 na podporu angažovanosti v boji proti klimatickým zmenám. Koncerty boli súčasťou globálnej kampane "Save Our Selves" (SOS), ktorú inicioval bývalý viceprezident USA a držiteľ Oscara Al Gore. Inšpiráciou boli koncerty ako Live Aid z roku 1985, Live 8, či Human Rights Now! World Tour.
Koncerty sa realizovali na každom kontinente, na štadióne Wembley v Londýne, v New Jersey, Riu de Janeiru, Johannesburgu, Tokiu, Sydney a Antarktíde.
Projektu bolo vytýkané, že je len politickou podporou Ala Gora a taktiež to, že väčšina hudobných hviezd, ktoré na koncertoch vystúpili, svojim nákladným životným štýlom sami prispievajú ku klimatickým zmenám.
Svodínsky potok

Svodínsky potok je vodný tok na Podunajskej pahorkatine, na území okresu Nové Zámky. Je to ľavostranný prítok Paríža, meria 6,3 km a je tokom IV. rádu.
Pramení v podcelku Hronská pahorkatina, v časti Strekovské terasy, priamo v obci Svodín v nadmorskej výške približne 187 m n. m. Najprv tečie juhovýchodným smerom intravilánom tejto obce, postupne sa stáča na juh a sprava priberá prítok vznikajúci tiež na území obce. Následne sa stáča, na krátkom úseku tečie na juhozápad, preteká močaristým územím s porastom trstiny, ďalej napája vodnú nádrž Svodín a pokračuje smerom na juhovýchod. Napokon tečie v blízkosti osady Paríž na ľavom brehu a severne od obce Gbelce ústi v nadmorskej výške 119,2 m n. m. do Paríža.
Adriano Leite Ribeiro

Adriano Leite Ribeiro (* 17. február 1982, Rio de Janeiro, Brazília), známy jednoducho ako Adriano, je brazílsky futbalista, ktorý je kmeňovým hráčom Interu Miláno v talianskej Serii A.
V decembri 2007 sa dohodol s brazílskym klubom São Paulo na hosťovaní.
V októbri 2008 ho José Mourinho, tréner Interu Miláno, dočasne vyhodil z A-mužstva, po tom ako meškal na tréning. O pár dní na to, sa tento spor medzi nimi vyjasnil. O mesiac na to dal svojmu klubu ultimátum. Buď bude hrávať, alebo z klubu odíde. V decembri ho tréner vyhodil z tréningu, po tom, ako prišiel opitý. Nebolo to prvýkrát. Začiatkom apríla 2009 si Adriano vyžiadal voľno, vzhľadom na jeho problémy s alkoholom. José Mourinho to pochopil.
15. februára v milánskom derby v zápase proti AC strelil gól na 1:0. Tento gól dosiahol rukou. Inter Miláno nakoniec zápas vyhralo 2:1.
Je trojnásobným držiteľom ocenenia Zlatý smetiak. Vyhral ho v rokoch 2006, 2007 a 2010.
Západné Flámsko

Západné Flámsko (hol. "West-Vlaanderen") je provincia v Belgicku. Hlavným mestom sú Bruggy (Brugge).
Čerešňovka

Čerešňovka je potok v Podunajskej pahorkatine, v severovýchodnej časti okresu Nové Zámky. Je to ľavostranný prítok Ketského potoka, má dĺžku 4 km a je tokom IV. rádu.
Prameň.
Pramení v podcelku Hronská pahorkatina, v časti Bešianska pahorkatina, na katastrálnom území obce Bardoňovo, južne od Bašty (247,1 m n. m.) v lokalite Čerešňová v nadmorskej výške cca 205 m n. m. 
Opis toku.
Od prameňa tečie juhojuhovýchodným smerom popri osade Čerešňový dvor na ľavom brehu, z ľavej strany priberá prítok prameniaci východne od tejto osady a pokračuje severojužným smerom. Na dolnom toku sa oblúkom stáča na juhozápad a juhojuhovýchodne od obce Bardoňovo ústi v nadmorskej výške 169,0 m n. m. do Ketského potoka.
Vozokánsky potok

Vozokanský potok môže byť:
Ulička

Ulička môže byť:
Ulička (prítok Hrona)

Ulička je potok v Podunajskej pahorkatine, na území okresu Levice. Je to pravostranný prítok Hrona, meria 8,8 km a je tokom III. rádu.
Prameň.
Vzniká v Štiavnických vrchoch, v podcelku Kozmálovské vŕšky, v lesnatom prostredí východne od areálu atómovej elektrárne Mochovce v nadmorskej výške približne 215 m n. m. 
Opis toku.
Od prameňa tečie najprv juhovýchodným smerom, vstupuje do Podunajskej pahorkatiny, podcelku Hronská pahorkatina, prechodne sa stáča na severovýchod a napriameným korytom tečie popri štátnom žrebčíne Nový Tekov. Zľava priberá krátky prítok z lokality Dudok, stáča sa juhovýchodným smerom a preteká intenzívne využívanou poľnohospodárskou krajinou Hronskej tabule. Tečie západne od obce Nový Tekov, kde sa následne stáča a pokračuje severojužným smerom. Napokon sa stáča opäť na juhovýchod, sprava priberá Šándorhalmský kanál a preteká obcou Kalná nad Hronom. Na území obce sa v nadmorskej výške 155,7 m n. m. vlieva do Hrona.
Subpixel

Pixel (obrazový bod) pozostáva zo subpixelov (pol bodov). 
Zobrazovacie zariadenia nie sú schopné zobrazovať rôzne farebné kanály v rovnakom čase. Riešením je použiť viac subpixelov, z ktorých každý reprezentuje jednotlivý farebný kanál. Napríklad pri LCD monitoroch sa typicky delí každý pixel horizontálne na 3 subpixely (červený, zelený, modrý). Podľa toho akou intenzitou jednotlivé subpixle svietia, vytvoria výslednú farbu pixla.
Pixel

Pixel môže byť:
Rinoplastika

Rinoplastika alebo plastická operácia nosa je estetická operácia, ktorej cieľom je úprava nosa. Zvyčajne ide o zmenšenie nosa alebo jeho časti (napríklad špičky alebo chrbta nosa), zúženie alebo repozíciu nosa pre jeho vybočení. Menej častá býva úprava nosa zväčšením.
Gábor Köves

Gábor Köves (* 7. január 1970, Budapešť, Maďarsko) je bývalý maďarský profesionálny tenista.
Siedma križiacka výprava

Siedma križiacka výprava (alebo Šiesta križiacka výprava) bola križiacka výprava v rokoch 1248 až 1254. Túto výpravu viedol francúzsky kráľ Ľudovít IX., ktorý chcel útokom na Egypt znovu získať Jeruzalem dobytý v roku 1244 Kamelovym synom Ejubom (nové križiacke hlavné mesto bol Akkon). 
Ľudovít IX. záujem o dobytie Jeruzalema prejavil už v roku 1244, ale až v roku 1248 sa v Marseille nalodil a vyplával do Egypta. Cestou sa zastavil na Cypre, čím zdvihol morálku svojim vojakom, ale pripravil sa o moment prekvapenia. Keď sa dostali k Damiette čakalo ich egyptské vojsko, ale Ľudovít využil vyloďovacie člny s plochým dnom, a tým vniesol zmätok do radov Egypťanov, ktorí v tom zmätku opustili aj Damiettu. Križiaci teda vstúpili do pevnosti takmer bez boja. Počas oddychu v Damiette tam kráľ Ľudovít založil arcibiskupstvo a zo zakladacej listiny vyplýva, že si plánuje ponechať Damiettu ako vlastnú dŕžavu. Až 20. novembra vyšiel kráľ so svojím vojskom do vnútrozemia o postupoval veľmi obozretne. Keď sa vojsko dostalo k pevnosti Al-Mansúra Ľudovítov predvoj prekvapil nepriateľský tábor a opojení úspechom zaútočili na pevnosť, ale v úzkych uličkách boli pobití. Medzitým sa Egypťania sformovali a zaútočili na hlavnú časť Ľudovítovho vojska, ktoré len s námahou zvíťazilo. Keď sa Francúzi obrátili na sever dostali sa do obkľúčenia z ktorého unikli, ale pri návrate do Damietty bol kráľ zajatý. Keďže sa Damietta pod velením kráľovnej udržala proti egyptskému útoku, vymenili ju Francúzi za kráľa. Z Ľudovítovej elitnej armády sa zachovalo len asi 1 500 mužov, kým veľká časť bola stále v zajatí. Keď v rokoch 1250 - 1251 vyrazilo sýrske vojsko proti Egyptu, uzavrel egyptský sultán Ajbek s Ľudovítom dohodu o navrátení zajatcov a odstúpení Jeruzalema za podmienok, že Damask bude porazený. Z tohto sa udialo iba vrátenie zajatcov v roku 1252. 
Ľudovít zostal v Palestíne až do roku 1254, kedy sa musel vrátiť do Francúzska. Jeho krížová výprava bola poslednou do „svätej zeme“.
Lasse Kopitz

Lasse Kopitz (* 21. máj 1980, Berlín, Nemecko) je bývalý nemecký hokejový reprezentačný obranca, väčšinu svojej kariéry hrával v DEL.
V roku 1999 sa stal s klubom Färjestad BK juniorským majstrom švédskej ligy. V DEL odohral štyri Zápasy hviezd: 2004, 2005, 2006, 2008. Reprezentoval na Zimných olympijských hrách 2006.
Bistrița-Năsăud

Bistrița-Năsăud (, v slovenčine (s použitím historických exoným) aj "Bi(y)stricko-nasodská župa") je župa v Rumunsku na severe krajiny. Má rozlohu 5 355 km² a žije tu 311 657 obyvateľov. Sídlom župy je mesto Bistriţa.
Hrdza (hudobná skupina)

Hrdza je slovenská hudobná skupina z Prešova, ktorá hrá autorské piesne Slavomíra Gibartiho inšpirované slovenským folklórom s prvkami folku, rocku, a vplyvov world music. Vokály a melódie skupiny evokujú odozvu u akéhokoľvek publika. Hrdza koncertuje hlavne na Slovensku, ale je častým hosťom festivalov v Česku a Poľsku. Navštívila aj Nemecko, Rakúsko, Maďarsko a Slovinsko. 
História.
Hudobná skupina Hrdza vznikla v Prešove v roku 1999 stretnutím Slavomíra Gibartiho a Jaroslavy Sisákovej, ku ktorým sa neskôr pribrali Tóno Potočňák, Lukáš Maťufka a Róbert "Skippy" Hatala. V roku 2002 Hrdza vydala debutový album "Muzička", o ktorom sa písalo, že je tu kapela s vlastným názorom, jednoznačne vychádzajúca z ľudovej melodiky; skupina, v ktorej sa talent spája s perfekcionizmom. Na jeseň roku 2002 Jaroslavu Sisákovú vystriedala Veronika Šoltýsová Rabadová. V tejto zostave sa skupina stala obľúbená na festivaloch a získala vyše 20 ocenení na súťažiach na Slovensku ale aj v Česku. Druhý album s názvom "Pod božími oknami" bol vydaný v roku 2006, pričom bol pozitívne hodnotený hudobnými kritikmi i verejnosťou ako vrchol žánru world music na Slovensku. V lete roku 2006 prerazil singel „Na horách býva“ do prvej tridsiatky hranosti v slovenských rádiách (Slovak Airplay Top 50). Tretí album "Hajnajnanyja" bol vydaný na konci novembra 2009. Koncom roka 2015 opustila skupinu speváčka Veronika Šoltýsová Rabadová a na jej miesto prichádza Susanna Jara. Výberový album "Hrdzavá osemnástka" bol vydaný v roku 2016. V roku 2016 sa skupina úspešne prebojovala do finále súťaže "Česko Slovensko má talent". V koncom roka 2018 vyšíel doposiaľ najúspešnejší album kapely Hrdza s názvom Neskrotený. V apríli 2019 sa dostal na štvrté miesto v prestížnom medzinárodnom rebríčku World Music Charts Europe (WMCE), čo je historicky najvyššie miesto získané slovenskou kapelou v rebríčku fungujúcom od roku 1991. Pieseň aj video Štefan sa v marci 2019 vyšplhali na vrchol rebríčka World Music Charts stránky Ethnocloud. V júli 2021 vyšiel album s názvom 22, ktorý oslavuje 22. výročie kapely Hrdza a pozostáva z novo-nahratých verzií jej známych a menej piesní. 
Eurovision Song Contest 2010.
V roku 2010 sa Hrdza zúčastnila slovenského národného kola "Eurosong 2010" do súťaže Eurovision Song Contest 2010 s piesňou "Taká sa mi páči". Skupina kolo vyhrala s 19.5% hlasov. Avšak 28. januára bola diskvalifikovaná, keď vyšlo najavo, že pieseň prezentovali pred 1. októbrom 2009, čím porušili základné pravidlo Eurovision Song Contest.
A Saucerful of Secrets

A Saucerful of Secrets je druhý štúdiový album britskej rockovej skupiny Pink Floyd. Je pravdepodobne prvým albumom na svete, ktorý bol nahratý v štýle progresívneho rocku. Nahrával sa priebežne od augusta 1967 do apríla 1968 v Abbey Road Studios vydavateľstva EMI. Tento album bol posledný, na ktorom aktívne spolupracoval aj Syd Barrett. Počas neustálych komplikácií počas nahrávania (vzhľadom na Sydove psychické problémy), bol do štúdia prizvaný David Gilmour. Album vydali v júni 1968 ako mono aj stereo LP v Spojenom kráľovstve, kde dosiahol deviatu priečku rebríčkov popularity. 
Mixované stereo CD albumu bolo prvý raz vydané roku 1987. Roku 1992 bolo toto CD obnovené a digitálne remastrované ako súčasť súboru nazvaného "Shine On". Reamastrované CD bolo samostatne vydané roku 1994 v UK a v apríli 1995 v USA.
Nahrávanie albumu.
Tento album by sa dal nazvať prechodom od jednej etapy vývoja skupiny do ďalšej. Svojím významom v histórii skupiny sa dá prirovnať k "Dark Side of the Moon" ako hudobný dokument skupiny Pink Floyd. V tomto období nikto nemohol tušiť, čo môže očakávať počas nahrávacích dní. V štúdiu bol obrovský stres. Bolo potrebné udržať pokope skupinu, ktorá slávila prvé úspechy a nahrať album, ktorým by obhájila svoje vtedajšie postavenie. Ich producent chcel, aby vznikla kapela, ktorá by bola nasledovníkom, konkurentom Beatles. 
K problémom sa pridružila neschopnosť Syda Barretta, jeho drogové a zároveň aj psychické problémy. Začiatkom roku 1967 sa LSD stalo zmyslom jeho života. Preto ho pri nahrávaní v januári 1968 vystriedal gitarista David Gilmour. Priniesol so sebou nový pohľad, bol významnou oporou, pomohol zachrániť vychádzajúcu hviezdu skupiny pred zánikom. Syd Barrett krátko na to, začiatkom marca 1968, opustil skupinu. Album "A Saucerful of Secrets" sa tak stal zároveň jediným štúdiovým albumom, ktorý nahrávali piati riadni členovia skupiny Pink Floyd.
Obal albumu.
Pri vydaní tohto albumu skupina Pink Floyd sa stala druhou skupinou po The Beatles, ktorá mala povolenie od EMI na oslovenie nezávislých výtvarníkov na návrh jeho obalu. Obal "A Saucerful of Secrets" bol prvým dielom od Storma Thorgersona a dizajnérskeho štúdia Hipgnosis pre skupinu Pink Floyd. Je na ňom navrstvených trinásť obrázkov vrátane skoro neviditeľného záberu skupiny. Je to druhý a posledný album, kde je na jeho čelnej strane spoločné vyobrazenie členov.
Slaný potok

Slaný potok môže pomenúvať:
Nokia 3100

Nokia 3100 je triband GSM mobilný telefón vyrábaný v rokoch 2003-2004 spoločnosťou Nokia.
Mobilný telefón má platformu Série 40, je jednoduchý a určený pre nenáročných užívateľov.
Pasívny displej Nokie 3100 dokáže zobraziť 4096 farieb a rozlíšenie 128x128 pix, ktorý nájdete aj v mnohých iných Nokia mobilných telefónoch. Ďalšie vybavenie telefónu je úplne základné, telefón nedisponuje prehrávačom hudby, rádiom alebo digitálnym fotoaparátom.
Rozmery telefónu sú malé a preto sa bez problémov tento telefón stratí aj vo vrecku košele.
Telefón je vyrobený z plastovej konštrukcie a priehľadných krytov ktoré je možné kedykoľvek vymeniť. Konštrukcia telefónu je dostatočne pevná nato aby vydržal napr. nešťastný pád na podlahu. Plastový materiál krytu je ľahko poškoditeľný a po krátkej dobe intenzívneho používania začnú kryty mierne "vŕzgať".
Firmvér a ovládanie.
Nokia 3100 má štandardné menu, ktoré má 14 položiek, ovláda sa štvorsmerným klávesom a dvoma kontextovými klávesmi, pohyb v menu je rýchly a plynulý. Položky v menu sú znázornené veľkými farebnými ikonkami, v ďalších úrovniach je už menu len textové. Firmvér je vybavený manažárom obrázkov a MIDI polyfonických zvonení, textovým editorom a inštalátorom JAVA hier a programov. Tie je možné sťahovať cez WAP, alebo dátový kábel. Ďalšiu pripojiteľnosť Nokia 3100 nemá.
V súčasnej dobe sa už Nokia 3100 nevyrába, je však možné zakúpiť súčasne predávaný typ Nokia 2610 ktorý je Nokii 3100 veľmi podobný.
Abbé Pierre

Abbé Pierre, vlastným menom Henri Antoine Grouès (* 5. august 1912, Lyon, Francúzsko – † 22. január 2007, Paríž) bol francúzsky katolícky kňaz, člen francúzskeho odporu počas druhej svetovej vojny a člen Ľudového republikánskeho hnutia ("Mouvement républicain populaire"). Počas druhej svetovej vojny pomáhal židovským obyvateľom utiecť pred nacistickým prenasledovaním.
Po roku 1945 sa venoval politickej kariére. V roku 1949 založil charitatívnu organizáciu Emmaüs na pomoc bezdomovcom a utečencom.
Život.
Abbé Pierre, vtedy Henri Groues, sa narodil do veľmi zámožnej továrnickej rodiny. V 19 rokoch vstúpil do rádu kapucínov. Kvôli pľúcnej tuberkulóze ale musel po niekoľkých rokoch prísny rád opustiť a stal sa kaplánom v Grenobli. Počas 2. svetovej vojny sa po obsadení Francúzska nacistami angažoval v odboji a pomáhal Židom utekať do Švajčiarska.
Po vojne bol niekoľko rokov členom francúzskeho parlamentu. V roku 1949 založil na parížskom predmestí Neuilly-sur-Seine Emauzské hnutie, ktorá sa stará o chudobných, najmä bezdomovcov. V súčasnosti pôsobí v 50 krajinách sveta. Verejnosti sa stal abbé Pierre známym počas tuhej zimy na prelome rokov 1953 – 54, kedy na vlnách rozhlasu emotívne burcoval k pomoci mrznúcim bezdomovcom. Jeho popularita potom vo Francúzsku z roka na rok rástla.
Názory.
V posledných rokoch svojho života sa abbé Pierre od oficiálnej rímskokatolíckej cirkvi vzdialil. Vo svojej poslednej knihe „"Môj Bože... prečo?"“ z roku 2005 sa nekonformne vyslovil k povinnému celibátu, homosexuálnym partnerstvám alebo kňazskému sväteniu žien.
Písal aj o osobných témach, napr. svojom vlastnom zaobchádzaní so sexualitou. Priznal, že niekoľkokrát mal letmé sexuálne vzťahy. „"Ale nikdy som nemal pevný vzťah, pretože som nedovolil, aby sexuálna túžba vo mne zakorenila"“. Pripustil, že pozná sexuálnu túžbu a „"jej veľmi zriedkavé uspokojenie, ale toto uspokojenie bolo v skutočnosti zdrojom nespokojnosti, pretože som cítil, že som nebol v pravde"“.
Pierre tiež vyslovil ľútosť nad tým, že sa pápežstvo sa stalo „"príliš mocným"“. Katolicizmus sa podľa neho musí oslobodiť od „"rímskeho poručníkovania miestnym cirkvám"“. To je podmienkou pre to, aby bolo možné zmierenie medzi kresťanmi.
Galați (župa)

Galați je župa na východe Rumunska, leží v rumunskom Moldavsku, má rozlohu 4 466 km² a žije tu 619 556 obyvateľov. Sídlom župy je mesto Galac.
Jeremy Roenick

Jeremy Roenick (* 17. január 1970, Boston, Massachusetts, USA) je bývalý profesionálny americký hokejista naposledy pôsobiaci ako hráč tímu NHL San José Sharks. 
V NHL odohral vyše tisíc zápasov v drese Chicaga, Philadelphie, Los Angeles a Phoenixu. Nosil číslo 97. Reprezentoval USA na ZOH v rokoch 1998 a 2002.
Slaný potok (prítok Neresnice)

Slaný potok je krátky vodný tok na Pohroní, na území okresu Zvolen. Je to ľavostranný prítok Neresnice, meria 1,7 km a je tokom V. rádu.
Pramení na styku Pliešovskej kotliny a severozápadného výbežku Javoria, na juhojuhovýchodnom úpätí Vápennej (680,3 m n. m.) v nadmorskej výške približne 380 m n. m. Od prameňa tečie sprvu na juhovýchod, následne (358,9 m n. m.) sa stáča a ďalej už pokračuje juhojuhovýchodným smerom. Preteká okrajom obce Breziny (časť Dolné Breziny), kde sa v nadmorskej výške cca 328 m n. m. vlieva do vedľajšieho ramena Neresnice.
Lidice

Lidice () sú obec v Stredočeskom kraji, známa tým, že počas druhej svetovej vojny bola vyhladená nemeckými vojskami. Po vojne bola obec obnovená, v súčasnosti tu žije 563 obyvateľov (údaj ČSÚ k 1.1.2018).
História.
Najstaršia zmienka o obci pochádza z roku 1318. Lidice boli neveľká poľnohospodárska obec v údolí Lidického potoka, patriacou k buštěhradskému panstvu. Najvýznamnejšou pamiatkou a dominantou obce bol barokový farský kostol sv. Martina. Významnejší nárast obce bol spôsobený rozvojom baníctva a hutníctva na Kladensku v 2. polovici 19. storočia. V roku 1942 mala obec 104 domov s 503 obyvateľmi. V dôsledku represívnych akcií vyvolaných nacistami po atentáte na Heydricha bola obec vypálená a zrovnaná so zemou, akcia sa začala v noci z 9. na 10. júna 1942. Priamo v obci nacisti zastrelili 173 mužov, ženy a deti boli deportované do koncentračných táborov Chełmno a Ravensbrück, 17 detí bolo uznaných z rasového hľadiska vhodných na prevýchovu v nemeckých rodinách. Celkovo prišlo o život 340 obyvateľov Lidíc (192 mužov, 60 žien a 88 detí).
El Cuy (department)

El Cuy je department v severozápadnej časti provincie Rio Negro na juhu Argentíny. Je to jedným z 13 departmentov provincie.
Na severe hraničí s departmentom General Roca, na východe s departmentom Avellaneda, na juhu s departmentmi Nueve de Julio a Veinticinco de Mayo, na západe s departmentom Pilcaniyeu a na severozápade s provinciou Neuquén.
William Goldsmith

William Goldsmith (* 4. júl 1972) je americký rockový bubeník, v súčasnosti hrá v skupine "The Fire Theft". Pôsobil aj v skupinách Sunny Day Real Estate, Foo Fighters a iných.
Diskografia.
Sunny Day Real Estate (1994–95; 98; 99-00)
Jeremy Enigk
Foo Fighters
Mary Lou Lord
Replikants
The Fire Theft
Slaný potok (prítok Ondavy)

Slaný potok je krátky potok v regióne Horného Zemplína, na území okresu Stropkov. Pôvodne bol ľavostranným prítokom Ondavy, po výstavbe vodnej nádrže Veľká Domaša ústi do nej. Má dĺžku 1,5 km a je tokom V. rádu.
Prameň.
Pramení v Ondavskej vrchovine na severozápadnom svahu Hrabovskej hory (297,8 m n. m.) v nadmorskej výške cca 225 m n. m. 
Opis toku.
Najprv tečie juhozápadným smerom, zľava priberá prítok prameniaci severozápadne od kóty 253 m a stáča sa na západ. Preteká južne od obce Turany nad Ondavou, cez areál autokempingu a juhojuhozápadne od obce ústi v nadmorskej výške 162,4 m n. m. do vodnej nádrže Veľká Domaša.